CELEX: 62008TN0134
Language: el
Date: 2008-04-04 00:00:00
Title: Υπόθεση T-134/08: Προσφυγή της 4ης Απριλίου 2008 — Schräder/ΚΓΦΠ — Hansson (Lemon Symphony)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/32
            
         Προσφυγή της 4ης Απριλίου 2008 — Schräder/ΚΓΦΠ — Hansson (Lemon Symphony)
   (Υπόθεση T-134/08)
   (2008/C 142/58)
   Γλώσσα στην οποία συντάχθηκε η υποβληθείσα αίτηση: η γερμανική
   Διάδικοι
   
      Προσφεύγων: Ralf Schräder (Lüdinghausen, Γερμανία) (εκπρόσωποι: T. Leidereiter και W.-A. Schmidt, δικηγόροι)
   
      Καθού: Κοινοτικό Γραφείο Φυτικών Ποικιλιών
   
      Έτερος διάδικος ενώπιον του τμήματος προσφυγών: Jørn Hansson (Søndersø, Δανία)
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του καθού, της 4ης Δεκεμβρίου 2007 (A 006/2007)
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Το σχετικό δικαίωμα κοινοτικής προστασίας φυτικών ποικιλιών: το δικαίωμα που καλύπτει τη Lemon Symphony
   
      Δικαιούχος: Jørn Hansson
   
      Απόφαση του κοινοτικού γραφείου φυτικών ποικιλιών προσβληθείσα ενώπιον του τμήματος προσφυγών: Μη έκπτωση, δυνάμει του άρθρου 21, του κανονισμού (ΕΚ) 2100/94 (1), από το δικαίωμα κοινοτικής προστασίας των φυτικών ποικιλιών που καλύπτουν τη Lemon Symphony.
   
      Προσφεύγων ενώπιον του τμήματος προσφυγών: ο προσφεύγων
   
      Απόφαση του τμήματος προσφυγών: απόρριψη της προσφυγής
   Λόγοι της προσφυγής:
   
               —
            
            
               παράβαση του άρθρου 59, παράγραφος 2, του κανονισμού (ΕΚ) 1239/95 (2), καθόσον ο προσφεύγων δεν κλητεύθηκε κανονικώς στην προφορική διαδικασία·
            
         
               —
            
            
               παράβαση των συνδυασμένων διατάξεων του άρθρου 71, παράγραφος 1, και των άρθρων 21, 67 και 68 του κανονισμού 2100/94, καθόσον το βάσιμο της προσφυγής δεν εξετάστηκε ή δεν εξετάστηκε κατά τρόπο οριστικό·
            
         
               —
            
            
               παράβαση του άρθρου 73 του κανονισμού 2100/94 και του άρθρου 230 ΕΚ, καθόσον το δικαίωμα του προσφεύγοντος για δικαστικό έλεγχο της τηρήσεως της αρχής της χρηστής διοικήσεως προσεβλήθη·
            
         
               —
            
            
               παράβαση του άρθρου 48 του κανονισμού 2100/94 λόγω της μεροληψίας ενός των μελών του τμήματος προσφυγών.
            
         
      (1)  Κανονισμός ΕΚ 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227, σ. 1).
   
      (2)  Κανονισμός (ΕΚ) 1239/95 της Επιτροπής, της 31ης Μαΐου 1995, για τις λεπτομέρειες εφαρμογής του κανονισμού (ΕΚ) 2100/94 του Συμβουλίου όσον αφορά τους διαδικαστικούς κανόνες ενώπιον του γραφείου και τα κοινοτικά δικαιώματα επί φυτικών ποικιλιών (ΕΕ L 121, σ. 37).